**Η ΑΥΞΗΣΗ**

**1.**Είναι **συλλαβική** (μία συλλαβή π.χ. **έ**λεγα) **ή**

**2.** **φωνηεντική** (αλλάξει το αρχικό φωνήεν π.χ. **ή**πια)και τη συναντάμε στους παρελθοντικούς χρόνους.

**Η ΕΣΩΤΕΡΙΚΗ ΑΥΞΗΣΗ**

**1.** Τη συναντάμε στους παρελθοντικούς χρόνους των **σύνθετων** ρημάτων ανάμεσα στο προθετικό επίθημα ( κυρίως από αρχαίες προθέσεις )και στο θέμα του ρήματος. Π.χ.

Ο μηχανικός **επέβλεψε**προσωπικά την κατεδάφιση του σπιτιού (επί+βλέπω)

**Η αύξηση αυτή παραμένει , εφόσον τονίζεται**. Π.χ.

Για πόσο χρονικό διάστημα **επιβλέψατε**την τήρηση του προγράμματος;

**Τα πιθανά προθετικά επιθέματα είναι**:

αμφι - , ανα- , αντι-, από-, δια-, εισ-, εκ- (εξ-) , εν- (εμ-, εγ-, ελ- ), επι-, κατα-, μετα-, παρα-,

περι-, προ-, προσ- ,συν-, ( συμ-, συγ-, συλ-, συρ-,συ- ), υπερ-, υπο- .

**2. Εσωτερική συλλαβική αύξηση**παίρνουν τα **προθήματα**που **λήγουν σε φωνήεν**και

χάνουν το τελικό φωνήεν πριν από την αύξηση :

**απο**ρρίπτω – **απ**έρριψα , **επι**βάλλω, **επ**έβαλα .

**Εξαιρούνται τα περι- και προ- που διατηρούν το φωνήεν : περι**πλέκω – **περι**έπλεξα

Όμως, πολλά κοινά ρήματα ( όχι λόγια ) δεν παίρνουν αύξηση, ακόμη κι όταν

τονίζεται : **καταλαβαίνω – κατάλαβα .**

Άλλα προθήματα που συνδυάζονται με ρήμα είναι : **κακο-, καλο-, ξανα-, παρα-, πολυ**-

**Με τα ξανα- και παρα- η αύξηση είναι προαιρετική :**ξαναέγραψα ή ξανάγραψα,

παραέφαγα ή παράφαγα

ενώ **με τα υπόλοιπα δεν υπάρχει :**κακόμαθα

**Η εσωτερική φωνηεντική αύξηση είναι υποχρεωτική στον Παρατατικό και Αόριστο του**

**υπάρχω : υπήρχα, υπήρξα**

|  |
| --- |
| **Προσοχή** : **η αύξηση διατηρείται μόνο στην οριστική . Στις άλλες εγκλίσεις χάνεται.**Π.χ. Προστακτική : **Υπόγραψε**εδώ, σε παρακαλώ .  **Διάγραψε**όσα είπαμε πριν.  **Απόσυρε** αμέσως αυτή την ανάρτηση .**Αλλά :** Οριστική : Ο υπουργός **υπέγραψε**χθες το διάταγμα για τις συγχωνεύσεις σχολείων και **διέγραψε**τις προηγούμενες δηλώσεις του. Η κυβέρνηση **απέσυρε**το νομοσχέδιο μετά τις αντιδράσεις |

**Προσέξτε τον επόμενο πίνακα**

|  |  |  |  |
| --- | --- | --- | --- |
| ΕΝΕΣΤΩΤΑΣ | ΠΑΡΑΤΑΤΙΚΟΣ | ΑΟΡΙΣΤΟΣ | ΥΠΕΡΣΥΝΤΕΛΙΚΟΣ |
| αμφιβάλλω | αμφ**έ**βα**λλ**α | αμφ**έ**βα**λ**α | είχα αμφιβάλει |
| εκπέμπω | Εξ**έ**πεμπα | εξ**έ**πεμψα | είχα εκπέμψει |
| εμπνέω (εν+πνέω) | εν**έ**πνεα(αλλά εμπνέατε ) | εν**έ**πνευσα (αλλά εμπνεύσαμε ) | είχα εμπνεύσει |
| εγκρίνω (εν+κρίνω)  | εν**έ**κρινα(αλλά εγκρίναμε) | εν**έ**κρινα | είχα εγκρίνει |
| συλλέγω(συν+ λέγω)  | Συν**έ**λεγα | συν**έ**λεξα ( αλλά συλλέξαμε ) | είχα συλλέξει |
| συρρέω (συν+ ρέω) | συν**έ**ρρεα | συν**έ**ρρευσα ( αλλά συρρεύσαμε ) | είχα συρρεύσει  |
| συλλαμβάνω(συν+λαμβάνω )  | συλλάμβανα | συν**έ**λαβα | είχα συλλάβει |
| αποβάλλω | απ**έ**βα**λλ**α | απέβα**λ**α | είχα αποβάλει  |
| περιπλέκω | περι**έ**πλεκα | περι**έ**πλεξα | είχα περιπλέξει  |